
7 Νοεμβρίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 3913 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση της υπ' αριθ. 249/2017 απόφασης του 
Δημοτικού Συμβουλίου του Δήμου Νέας Σμύρνης 
περί σύστασης μίας (1) προσωρινής προσωποπα¬ 
γούς θέσης ιδιωτικού δικαίου αορίστου χρόνου 
σε εκτέλεση τελεσίδικης δικαστικής απόφασης. 

2 Ορισμός του Δήμου Ρόδου ως Ενδιάμεσου Φορέα 
του Επιχειρησιακού Προγράμματος Νότιο Αιγαίο 
2014-2020. Ανάθεση Καθηκόντων / Αρμοδιοτήτων 
για την αξιολόγηση και επιλογή των Πράξεων της 
Στρατηγικής Βιώσιμης Αστικής Ανάπτυξης περιο¬ 
χής Κόβα Δήμου Ρόδου του Επιχειρησιακού Προ¬ 
γράμματος Νότιο Αιγαίο 2014-2020. 

3 Τροποποίηση της αριθμ. 1215/18-03-2015 (ΦΕΚ 608/Β/ 
15-04-2015) απόφασης Συγκρότησης της Επιτρο¬ 
πής Παρακολούθησης του Περιφερειακού Επιχειρη¬ 
σιακού Προγράμματος «Στερεά Ελλάδα» 2014-2020. 

4 Ένταξη διοικητικού υπαλλήλου με σχέση εργα¬ 
σίας ιδιωτικού δικαίου αορίστου χρόνου σε συ- 
νιστώμενη, με μετατροπή της θέσης που κατέχει, 
οργανική θέση ιδιωτικού δικαίου αορίστου χρόνου, 
κατηγορίας Ειδικού Τεχνικού Εργαστηριακού Προ¬ 
σωπικού (Ε.Τ.Ε.Π.) του Α.Ε.Ι. Πειραιά Τ.Τ., κατ' εφαρ¬ 
μογή του άρθρου 66 του ν. 4415/2016, όπως αντικα- 
ταστάθηκε με το άρθρο 20 του ν. 4452/2017. 


ΑΠΟΦΑΣΕΙΣ 

Αριθμ. 81680/29311 (1) 

Έγκριση της υπ' αριθ. 249/2017 απόφασης του 
Δημοτικού Συμβουλίου του Δήμου Νέας Σμύρνης 
περί σύστασης μίας (1) προσωρινής προσωποπα¬ 
γούς θέσης ιδιωτικού δικαίου αορίστου χρόνου 
σε εκτέλεση τελεσίδικης δικαστικής απόφασης. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 
Έχοντας υπόψη: 

1) Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 


ντρωμένης Διοίκησης - Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α/1997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

2) Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3) Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης -Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4) Τις διατάξεις του άρθρου 10 του ν. 3584/2007 (ΦΕΚ 
143/Α72007) «Κύρωση του Κώδικα Κατάστασης Δημο¬ 
τικών και Κοινοτικών Υπαλλήλων». 

5) Τις διατάξεις του άρθρου 1 του ν. 3068/2002 (ΦΕΚ 
274/Α72002) «Συμμόρφωση της διοίκησης σε δικαστι¬ 
κές αποφάσεις και λοιπές διατάξεις». 

6) Την απόφαση της Ολομέλειας του Ελεγκτικού Συνε¬ 
δρίου της 3ης Συνεδρίασηςτης 17ης Φεβρουάριου 2010. 

7) Τ ις διατάξεις του άρθρου 54 παρ. 5 του ν. 4447/2016 
(ΦΕΚ 241 /Α72016) «Χωρικός Σχεδιασμός - Βιώσιμη ανά¬ 
πτυξη και άλλες διατάξεις». 

8) Την υπ'αριθ.641/2017 απόφαση του Μονομελούς 
Πρωτοδικείου Αθηνών με την οποία δέχεται την αγωγή 
των Ευάγγελου Αναλυτή του Παναγή και του Ευσταθίου 
Παναγιώτη Φαρίδη του Στεργίου κατά του Δήμου Νέας 
Σμύρνης και αναγνωρίζει ότι οι ενάγοντες συνδέονται με 
τον εναγόμενο Δήμο με σύμβαση εξαρτημένης εργασίας 
αορίστου χρόνου από την έναρξη της απασχόλησής τους. 

9) Το υπ'αριθ. πρωτ. 508550/2017 πιστοποιητικό του 
Πρωτοδικείου Αθηνών περί μη κατάθεσης τακτικών ή 
έκτακτων ενδίκων μέσων από το οποίο προκύπτει ότι 
από 01 -01 -2017 μέχρι και 03-08-2017 δεν έχουν ασκηθεί 
τακτικά ή έκτακτα ένδικα μέσα κατά της 641/2017 από¬ 
φασης του Μονομελούς Πρωτοδικείου Αθηνών. 

10) Την υπ'αριθ. 249/2017 απόφαση του Δημοτικού 
Συμβουλίου του Δήμου Νέας Σμύρνης περί σύστασης 
μίας (1) προσωρινής προσωποπαγούς θέσης με σχέση 
εργασίας ιδιωτικού δικαίου αορίστου χρόνου σε συμ¬ 
μόρφωση τελεσίδικης δικαστικής απόφασης. 

11) Το υπ' αριθ. πρωτ. 30275/07-10-2014 έγγραφο του 
Υπουργείου Εσωτερικών, σύμφωνα με το οποίο εφό- 

Τεύχος Β'3913/07.11.2017 


σον η απόφαση του Μονομελούς Πρωτοδικείου, με την 
οποία αναγνωρίζεται ότι η έννομη σχέση που συνδέει 
τους ενάγοντες με τον εναγόμενο Δήμο είναι σχέση ερ¬ 
γασίας ιδιωτικού δικαίου αορίστου χρόνου, έχει καταστεί 
τελεσίδικη, παράγει δεδικασμένο ως προς την κριθείσα 
έννομη σχέση και εκτελεστότητα και η Διοίκηση υποχρε- 
ούται να την εφαρμόσει, σύμφωνα με τις διατάξεις του 
άρθρου 1 του ν. 3068/2002 σε συνδυασμό με τα άρθρα 
321,324,904 παρ. 2 περ. α' του Κώδικα Πολιτικής Δικο¬ 
νομίας, αποφασίζουμε: 

Εγκρίνουμε την υπ' αριθ. 249/2017 απόφαση του Δη¬ 
μοτικού Συμβουλίου του Δήμου Νέας Σμύρνης περί 
σύστασης μίας (1) προσωρινής προσωποπαγούς θέσης 
με σχέση εργασίας ιδιωτικού δικαίου αορίστου χρόνου 
σε συμμόρφωση τελεσίδικης δικαστικής απόφασης ως 
εξής: 


ΟΝΟΜΑΤΕ¬ 

ΠΩΝΥΜΟ 

ΠΑΤΡΩ¬ 

ΝΥΜΟ 

ΚΑΤΗΓΟΡΙΑ 

ΕΙΔΙΚΟΤΗΤΑ 

ΘΕΣΕΙΣ 

ΕΥΑΓΓΕΛΟΣ 

ΑΝΑΛΥΤΗΣ 

ΠΑΝΑΓΗΣ 

ΔΕ 

ΕΠΟΠΤΩΝ 

ΠΙΣΙΝΑΣ 

1 


Η παραπάνω θέση θα συμπεριληφθεί στον οργανισμό 
εσωτερικής υπηρεσίας (ΟΕΥ) του Δήμου Νέας Σμύρνης. 
Η εν λόγω θέση καταργείται μόλις κενωθεί με οποιον- 
δήποτε τρόπο. 

Από την απόφαση αυτή θα προκληθεί δαπάνη για το 
κόστος μισθοδοσίας του παραπάνω προσωπικού ύψους 
3.393 € στον προϋπολογισμό του Δήμου Νέας Σμύρνης 
οικονομικού έτους 2017 σε βάρος των ΚΑ 15.6021.0001 
και 15.6052.0001, ανάλογη δε δαπάνη ύψους 13.576,00€ 
θα εγγράφει για τα επόμενα έτη στους αντίστοιχους ΚΑ 
του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 3065 _ (2) 

Ορισμός του Δήμου Ρόδου ως Ενδιάμεσου Φορέα 
του Επιχειρησιακού Προγράμματος Νότιο Αιγαίο 
2014-2020. Ανάθεση Καθηκόντων / Αρμοδιοτή¬ 
των για την αξιολόγηση και επιλογή των Πράξε¬ 
ων της Στρατηγικής Βιώσιμης Αστικής Ανάπτυξης 
περιοχής Κόβα Δήμου Ρόδου του Επιχειρησιακού 
Προγράμματος Νότιο Αιγαίο 2014-2020. 

Ο ΠΕΡΙΦΕΡΕΙΑΡΧΗΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1 .Το άρθρο 90 του «Κώδικα Νομοθεσίας για την Κυβέρ¬ 
νηση και τα Κυβερνητικά Όργανα» που κυρώθηκε για το 
άρθρο πρώτο του π.δ. 63/2005 (ΦΕΚ 98/Α/22-04-2005). 

2. Το ν.4314/2014 - Μέρος I «Για τη Διαχείριση, τον 
έλεγχο και την εφαρμογή αναπτυξιακών παρεμβάσε¬ 
ων για την προγραμματική περίοδο 2014-2020» (ΦΕΚ 
265/Α/23-12-2014) και ειδικότερα το άρθρο 13, παρ. 7α. 


3. Τον Κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω¬ 
παϊκό Ταμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Ταμείο Αγροτικής Ανάπτυξης και το Ευρωπαϊκό Ταμείο 
Θάλασσας και Αλιείας και την κατάργηση του κανονι¬ 
σμού (ΕΚ) αριθ. 1083/2006 και ειδικότερα το άρθρο 72 
(β) και το άρθρο 123, παρ. 6. 

4. Τον Κανονισμό (ΕΕ) 1301/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 σχετικά με το Ευρωπαϊκό Ταμείο Περιφερειακής 
Ανάπτυξης και για τη θέσπιση ειδικών διατάξεων σχετικά 
με τον στόχο «Επενδύσεις στην ανάπτυξη και την απα¬ 
σχόληση» και για την κατάργηση του κανονισμού (ΕΚ) 
αριθ. 1080/2006 και ειδικότερα το άρθρο 7. 

5. Τον Κανονισμό (ΕΕ) 1304/2013 του Ευρωπαϊκού Κοι¬ 
νοβουλίου και του Συμβουλίου της 17 Δεκεμβρίου 2013 
για το Ευρωπαϊκό Κοινωνικό Ταμείο και την κατάργηση 
του κανονισμού (ΕΚ) αριθ. 1081/2006 του Συμβουλίου, 
και ειδικότερα το άρθρο 12 αυτού. 

6. Τον Κανονισμό της ΕΕ 651 /2014 της Επιτροπής για 
την κήρυξη ορισμένων κατηγοριών ενισχύσεων ως 
συμβατών με την εσωτερική αγορά κατ'εφαρμογή των 
άρθρων 107 και 108 της Συνθήκης. 

7. Την απόφαση της Επιτροπής των ΕΚ με αριθμό 
^ (2014) 10179/18.12.2014 που αφορά την έγκριση του 
Ε.Π. «Νοτίου Αιγαίου». 

8. Τη με αριθ. 32666/ΕΥΘΥ 324/23.03.2015 (ΦΕΚ 
717/Β/24.04.2015) υπουργική απόφαση με την οποία 
αναδιαρθρώθηκε η Ειδική Υπηρεσία Διαχείρισης του 
Ε.Π. Περιφέρειας Νοτίου Αιγαίου 

9. Τη με αρ. πρωτ. 110427/ΕΥΘΥ 1020/20.10.2016 
(ΦΕΚ 3521 /Β/01.11.2016) υπουργική απόφαση με θέμα 
«Τροποποίηση και αντικατάσταση της υπ' αριθ. 81986/ 
ΕΥΘΥ 712/31.07.2015 (ΦΕΚ Β' 1822) υπουργικής απόφα¬ 
σης «Εθνικοί κανόνες επιλεξιμότητας δαπανών για τα 
προγράμματα του ΕΣΠΑ 2014 - 2020 - Έλεγχοι νομιμό¬ 
τητας δημοσίων συμβάσεων συγχρηματοδοτούμενων 
πράξεων ΕΣΠΑ 2014-2020 από Αρχές Διαχείρισης και 
Ενδιάμεσους Φορείς - Διαδικασία ενστάσεων επί των 
αποτελεσμάτων αξιολόγησης πράξεων 

10. Τη με αρ. πρωτ. 126829/ΕΥΘΥ 1217/08.12.2015 
[ΦΕΚ Β' 2784/21.12.2015] υπουργική απόφαση «Σύ¬ 
στημα δημοσιονομικών διορθώσεων και διαδικασίες 
ανάκτησης αχρεωστήτως ή παρανόμως καταβληθέντων 
ποσών από πόρους του κρατικού προϋπολογισμού για 
την υλοποίηση προγραμμάτων συγχρηματοδοτούμενων 
στο πλαίσιο του ΕΣΠΑ» 

11. Τη με αρ. πρωτ. 3064/19.10.207 απόφαση της Περι¬ 
φερειάρχη Νοτίου Αιγαίου για την έγκριση της Στρατηγικής 
Βιώσιμης Αστικής Ανάπτυξης με τίτλο: «Στρατηγική Βιώ¬ 
σιμης Αστικής Ανάπτυξης περιοχής Κόβα Δήμου Ρόδου». 

12. Την με αρ. πρωτ. 2715/10.10.2017 εισήγηση της 
Ειδικής Υπηρεσίας Διαχείρισης του Επιχειρησιακού Προ¬ 
γράμματος Περιφέρειας Νοτίου Αιγαίου μετά τη θετική 
αξιολόγηση του Δήμου Ρόδου ως Ενδιάμεσου Φορέα 
όπως αποτυπώνεται στο σχετικό Φύλλο Αξιολόγησης. 

13. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Φορέας στον οποίο ανατίθενται καθήκοντα/ 

αρμοδιότητες για την αξιολόγηση και επιλογή 

πράξεων του Επιχειρησιακού Προγράμματος 

Νότιο Αιγαίο 2014-2020 

Ο Δήμος Ρόδου, ορίζεται ως Ενδιάμεσος Φορέας του 
Επιχειρησιακού Προγράμματος «Νότιο Αιγαίο 2014-2020». 

Άρθρο 2 

Αντικείμενο της Ανάθεσης 

Ο Δήμος Ρόδου, αναλαμβάνει τις αρμοδιότητες/ τα 
καθήκοντα για την αξιολόγηση και την επιλογή των 
πράξεων στο πλαίσιο της ολοκληρωμένης Στρατηγικής 
Βιώσιμης Αστικής Ανάπτυξης περιοχής Κόβα Δήμου 
Ρόδου σύμφωνα με το άρθρο 7 του Καν. 1301/2013 και 
το άρθρο 123 παρ. 6 του Κανονισμού 1303/2013, όπως 
προσδιορίζεται στο άρθρο 3 της παρούσας. 

Άρθρο 3 

Αρμοδιότητες / Καθήκοντα που ανατίθενται 

Ο Δήμος Ρόδου αναλαμβάνει στο πλαίσιο του Επιχει¬ 
ρησιακού Προγράμματος Νότιο Αιγαίο 2014-2020, και 
της Στρατηγικής Βιώσιμης Ανάπτυξης περιοχής Κόβα 
Δήμου Ρόδου, τα ακόλουθα καθήκοντα / τις ακόλουθες 
αρμοδιότητες: 

1. Συνεργάζεται με την ΕΥΔ ΕΠ Περιφέρειας Νοτίου 
Αιγαίου για την περαιτέρω εξειδίκευση της Στρατηγικής 
Βιώσιμης Αστικής Ανάπτυξης, εφόσον απαιτείται, τον 
προγραμματισμό των προσκλήσεων για την υποβολή 
αιτήσεων / προτάσεων χρηματοδότησης και τη διαμόρ¬ 
φωση του περιεχομένου των προσκλήσεων. 

2. Συνεργάζεται με την ΕΥΔ ΕΠ Περιφέρειας Νοτίου 
Αιγαίου για τη διαμόρφωση της μεθοδολογίας και των 
κριτηρίων αξιολόγησης και επιλογήςτων πράξεων, προ- 
κειμένου να εγκριθούν από την Επιτροπή Παρακολού¬ 
θησης του ΕΠ. 

3. Προβαίνει στην αξιολόγηση των αιτήσεων / προτά¬ 
σεων, βάσει των ομάδων κριτηρίων και τα κριτήρια που 
αφορούν στην ποιότητα των προτάσεων και τη συνάφεια 
τους με την Στρατηγική Βιώσιμης Αστικής Ανάπτυξης 
περιοχής Κόβα Δήμου Ρόδου και με το ΕΠ Νότιο Αιγαίο 
2014-2020, όπως αυτά έχουν εγκριθεί από την Επιτροπή 
Παρακολούθησης του ΕΠ. 

4. Ολοκληρώνει την αξιολόγηση των αιτήσεων/προτά- 
σεων εντός δεκαπέντε (15) ημερών, εφόσον η μέθοδος 
αξιολόγησης των προτάσεων είναι άμεση και εντός ενός 
(1) μήνα, εφόσον η μέθοδος αξιολόγησης των προτά¬ 
σεων είναι συγκριτική, σύμφωνα με τα οριζόμενα στη 
σχετική πρόσκληση για την υποβολή αιτήσεων χρημα¬ 
τοδότησης. 

5. Παρακολουθεί την πρόοδο της Στρατηγικής Βιώ¬ 
σιμης Αστικής Ανάπτυξης και την επίτευξη των στόχων 
της, στη βάση των τακτικών ενημερώσεων που παρέχει 
η ΔΑ του ΕΠ. 

6. Αποστέλλει εγγράφως στην ΕΥΔ ΕΠ Περιφέρειας 
Νοτίου Αιγαίου τα αποτελέσματα της αξιολόγησης για 
το σύνολο των προτάσεων. 


7. Συνεργάζεται με την ΕΥΔ Ε Π Περιφέρειας Νοτίου 
Αιγαίου στην εξέταση των υποβαλλόμενων ενστάσεων 
που δύνανται να υποβάλλουν οι δυνητικοί δικαιούχοι 
σχετικά με τα αποτελέσματα της αξιολόγησης, σύμφωνα 
με τα οριζόμενα στο άρθρο 43 της Υπουργικής Απόφα¬ 
σης Συστήματος Διαχείρισης με αρ. πρωτ. 110427/ΕΥΘΥ 
1020/20.10.2016 (ΦΕΚ 3521 /Β/01.11.2016), εφόσον η 
ΕΥΔ κρίνει ότι απαιτείται. 

8. Εισηγείται στην ΕΥΔ ΕΠ Περιφέρειας Νοτίου Αιγαί¬ 
ου προτάσεις αναθεώρησης της Στρατηγικής Βιώσιμης 
Αστικής Ανάπτυξης. 

9. Συνεργάζεται με την ΕΥΔ ΕΠ Περιφέρειας Νοτίου 
Αιγαίου για την υποβολή απαντήσεων σε σχετικά πο¬ 
ρίσματα ελέγχου που διενεργήθηκε στον ίδιο, από τα 
αρμόδια εθνικά και κοινοτικά ελεγκτικά όργανα. 

10. Έχει την ευθύνη τήρησης αρχείων αντίστοιχων των 
καθηκόντων του. 

Άρθρο 4 

Υποχρεώσεις Ενδιάμεσου Φορέα 

Επιπροσθέτως, των καθηκόντων / αρμοδιοτήτων που 
προσδιορίζονται στο άρθρο 3 της παρούσας, ο Δήμος 
Ρόδου αναλαμβάνει τις ακόλουθες υποχρεώσεις: 

1. Ορίζει με απόφαση του εκπροσώπου του Δήμου 
Ρόδου τα πρόσωπα που θα δραστηριοποιηθούν στην 
αξιολόγηση των πράξεων 

2. Κοινοποιεί στην ΕΥΔ ΕΠ Περιφέρειας Νοτίου Αιγαίου 
τον νέο ορισμό των προσώπων σε περίπτωση μεταβολής 
ή τροποποίησης της Απόφασης Ορισμού των προσώπων 
που ασχολούνται με την αξιολόγηση των πράξεων 

3. Δε δύναται να μεταβιβάσει τα καθήκοντα που του 
έχουν αναταθεί βάσει του άρθρου 3 της παρούσας, σε 
άλλους ΕΦ. 

4. Έχει την ευθύνη για την τήρηση όλων των σχετικών 
εγγράφων σε συμφωνία με το οριζόμενο χρονοδιάγραμ¬ 
μα που ισχύει για τις χρηματοδοτούμενες από το ΕΤΠΑ 
και το ΕΚΤ πράξεις. 

5. Αποδέχεται διοικητικές και επιτόπιες επαληθεύσεις 
από την ΕΥΔ ΕΠ Περιφέρειας Νοτίου Αιγαίου και παρέχει 
σε αυτήν τα αναγκαία στοιχεία, προκειμένου να επιβεβαι¬ 
ωθεί, η κατά το δέοντα τρόπο άσκηση των καθηκόντων 
που έχουν ανατεθεί. 

6. Αποδέχεται επιτόπιους ελέγχους ελεγκτικών αρχών/ 
οργάνων της Ευρωπαϊκής Επιτροπής ή εθνικών ελεγκτι¬ 
κών αρχών στην έδρα του και διευκολύνει τον έλεγχο, 
προσκομίζοντας οποιοδήποτε στοιχείο που αφορά στην 
αξιολόγηση και επιλογή των πράξεων, εφόσον ζητηθούν. 

7. Το προσωπικό του ΕΦ, που απασχολούνται σε δρα¬ 
στηριότητες που αφορούν στην αξιολόγηση των πράξε¬ 
ων υποχρεούνται σε υποβολή δήλωσης μη σύγκρουσης 
συμφερόντων. 

Άρθρο 5 

Υποχρεώσεις της Ειδικής Υπηρεσίας 

Διαχείρισης του Επιχειρησιακού Προγράμματος 

Η Ειδική Υπηρεσία Διαχείρισης του Επιχειρησιακού 
Προγράμματος Νότιο Αιγαίο 2014-2020, στο πλαίσιο της 
παρακολούθησης εφαρμογής της παρούσας Απόφασης 
από τον ΕΦ, υποχρεούται στην τήρηση των παρακάτω: 

1. Κοινοποιεί στον ΕΦ όλα τα απαραίτητα στοιχεία για 
την αξιολόγηση και επιλογή των πράξεων, ιδίως αυτά 
που αφορούν στη εγκεκριμένη μεθοδολογία και στα 
εγκεκριμένα κριτήρια αξιολόγησης των πράξεων από 
την Επιτροπή Παρακολούθησης του Ε.Π.,τις αντίστοιχες 
διαδικασίες του Εγχειριδίου Διαδικασιών ΣΔΕ 2014-2020 
και κάθε προσαρμογή, τροποποίηση/ αναθεώρηση τους. 

2. Έχει την ευθύνη για την καταχώρηση όλων των δε¬ 
δομένων της αξιολόγησης των πράξεων από το Δήμο 
Ρόδου στο ΟΠΣ. 

3. Συντονίζει και εποπτεύει συστηματικά την άσκηση 
των καθηκόντων του ΕΦ, σύμφωνα μετά οριζόμενα στην 
παρούσα απόφαση και το Σύστημα Διαχείρισης και Ελέγ¬ 
χου, και εφόσον απαιτείται, λαμβάνει κατάλληλα διορθω¬ 
τικά μέτρα. Έχει την τελική ευθύνη έναντι της Ευρωπαϊκής 
Επιτροπής για την Ολοκληρωμένη Στρατηγική Βιώσιμης 
Ανάπτυξης. Στο πλαίσιο παρακολούθησης η ΕΥΔ: 

3.1 Παρακολουθεί την ολοκλήρωση της αξιολόγησης 
των πράξεων από τον ΕΦ, εντός των χρόνων που ορίζο¬ 
νται στο άρθρο 3 της παρούσας. 

3.2 Παρακολουθεί την ορθή εφαρμογή των διαδικα¬ 
σιών αξιολόγησης των πράξεων και των κριτηρίων επι¬ 
λογής από τον ΕΦ. 

3.3 Δύναται να διεξάγει έλεγχο της αξιολόγησης που 
διενήργησε ο ΕΦ, προκειμένου να επιβεβαιώσει ότι οι 
διαδικασίες και τα κριτήρια επιλογής των πράξεων έχουν 
εφαρμοστεί ορθά από τον ΕΦ, ότι διασφαλίζεται η συμ¬ 
βολή των πράξεων στην επίτευξη των ειδικών στόχων 
και των αποτελεσμάτων της σχετικής προτεραιότητας 
και ότι οι διαδικασίες δεν συνιστούν διακριτική μεταχεί¬ 
ριση και είναι διαφανείς. 

3.4 Διενεργεί διοικητικές και επιτόπιες επαληθεύσεις 
στο Δήμο Ρόδου, προκειμένου να επιβεβαιωθεί η διατή¬ 
ρηση της ικανότητας άσκησης των καθηκόντων που του 
έχουν ανατεθεί, και ότι τα καθήκοντα αυτά εκτελούνται 
σύμφωνα με τα οριζόμενα στην παρούσα Απόφαση και 
στο Σύστημα Διαχείρισης και Ελέγχου. 

3.5 Παρακολουθεί τα αποτελέσματα των ελέγχων που 
διενεργούνται στο Δήμο Ρόδου από την Αρχή Ελέγχου 
και άλλα εθνικά και ευρωπαϊκά ελεγκτικά όργανα / αρχές. 

3.6 Διασφαλίζει ότι όλα τα σχετικά έγγραφα τηρού¬ 
νται από τον ΕΦ σε συμφωνία με το οριζόμενο χρονο¬ 
διάγραμμα που ισχύει για τις συγχρηματοδοτούμενες 
πράξεις από το ΕΤΠΑ και το ΕΚΤ. 

Άρθρο 6 
Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 19 Οκτωβρίου 2017 
Ο Περιφερειάρχης 
ΓΕΩΡΓΙΟΣ ΧΑΤΖΗΜΑΡΚΟΣ 


Αριθμ. 4315 _ (3) 

Τροποποίηση της αριθμ. 1215/18-03-2015 (ΦΕΚ 
608/Β/15-04-2015) απόφασης Συγκρότησης της 
Επιτροπής Παρακολούθησηςτου Περιφερειακού 
Επιχειρησιακού Προγράμματος «Στερεά Ελλά¬ 
δα» 2014-2020. 

Ο ΠΕΡΙΦΕΡΕΙΑΡΧΗΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

Ι.Τις διατάξεις του ν. 4314/2014 «Α) Για τη διαχείριση, 
τον έλεγχο και την εφαρμογή αναπτυξιακών παρεμβά¬ 
σεων για την προγραμματική περίοδο 2014-2020, Β) Εν¬ 
σωμάτωση της Οδηγίας 2012/17 του Ευρωπαϊκού Κοι¬ 
νοβουλίου και του Συμβουλίου της 13ης Ιουνίου 2012 
(ΕΕ Ι_ 156/16.6.2012) στο ελληνικό δίκαιο, τροποποίηση του 
ν. 3419/2005 (ΦΕΚ Α'297) και άλλες διατάξεις» (ΦΕΚ Α'265) 
και ιδίως των άρθρων 24,24Α και 58 (παρ.6) αυτού, όπως 
τροποποιήθηκε και ισχύει. 

2. Τον Κανονισμό (ΕΕ) αριθ. 1303/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 

2013 περί καθορισμού κοινών διατάξεων για το Ευρω¬ 
παϊκό Ταμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό Γε¬ 
ωργικό Ταμείο Αγροτικής Ανάπτυξης και το Ευρωπαϊκό 
Ταμείο Θάλασσας και Αλιείας και περί καθορισμού γενι¬ 
κών διατάξεων για το ΕυρωπαϊκόΤαμείο Περιφερειακής 
Ανάπτυξης, το Ευρωπαϊκό Κοινωνικό Ταμείο, το Ταμείο 
Συνοχής, το Ευρωπαϊκό Γεωργικό Ταμείο Αγροτικής 
Ανάπτυξης και το Ευρωπαϊκό Ταμείο Θάλασσας και Αλι¬ 
είας και για την κατάργηση του κανονισμού (ΕΚ) αριθ. 
1083/2006, και ιδίως τα άρθρα 47,48,49 και 110 αυτού. 

3. Τον Κανονισμό (ΕΕ) αριθ. 1301/2013 του Ευρωπαϊ¬ 
κού Κοινοβουλίου και του Συμβουλίου της 17ης Δεκεμ¬ 
βρίου 2013 σχετικά με το ΕυρωπαϊκόΤαμείο Περιφερει¬ 
ακής Ανάπτυξης και για τη θέσπιση ειδικών διατάξεων 
σχετικά με τον στόχο «Επενδύσεις στην ανάπτυξη και την 
απασχόληση» και για την κατάργηση του κανονισμού 
(ΕΚ) αριθ. 1080/2006. 

4. Τον Κανονισμό (ΕΕ) αριθ. 1304/2013 του Ευρωπαϊ¬ 
κού Κοινοβουλίου και του Συμβουλίου της 17ης Δεκεμ¬ 
βρίου 2013 για το Ευρωπαϊκό Κοινωνικό Ταμείο και την 
κατάργηση του κανονισμού (ΕΚ) αριθ. 1081/2006 του 
Συμβουλίου. 

5. Τον κατ'εξουσιοδότηση κανονισμό (ΕΕ) αριθ. 240/ 

2014 της Επιτροπής της 7ης Ιανουάριου 2014 σχετικά με 
τον ευρωπαϊκό κώδικα δεοντολογίας για την εταιρική 
σχέση στο πλαίσιο των ευρωπαϊκών διαρθρωτικών και 
επενδυτικών ταμείων. 

6. Την με αριθμό (1(2014) 10173 ίίηθΙ / 18.12.2014 
Εκτελεστική απόφαση της Ευρωπαϊκής Επιτροπής για 
την έγκριση ορισμένων στοιχείων του περιφερειακού 
επιχειρησιακού προγράμματος «Στερεός Ελλάδας» για 
στήριξη από το ΕυρωπαϊκόΤαμείο Περιφερειακής Ανά¬ 
πτυξης και το Ευρωπαϊκό Κοινωνικό Ταμείο στο πλαίσιο 
του στόχου «Επενδύσεις για την ανάπτυξη και την απα¬ 
σχόληση» στην Ελλάδα, (Θϋ 20140Ρ16Μ2ΘΡ007). 

7. Την με αριθ. 9771/ΕΥΣ 1125 (ΦΕΚΒ'470) τροποποί¬ 
ηση τηςυπ'αριθμ. 41547/ΓΚΠΣ/282ΚΥΑ/8.12.2000 (ΦΕΚ 
1501 Β') κοινής υπουργικής απόφασης για τη σύσταση 

της Ειδικής Υπηρεσίας Ενδιάμεσης Διαχειριστικής Αρχής 
της Περιφέρειας Στερεός Ελλάδας, όπως ισχύει. 

8. Το ΠΔ 4/2002 (ΦΕΚ Α'3) «Εκτέλεση ενεργειών τε¬ 
χνικής βοήθειας - στήριξης και διαχείριση αντίστοιχων 
πόρων». 

9. Την με αριθ. πρωτ. 1215/18-03-2015 (ΦΕΚ 608/Β/ 
15-04-2015) Απόφαση του Περιφερειάρχη Στερεάς Ελλά¬ 
δας με θέμα «Συγκρότηση της Επιτροπής Παρακολούθη¬ 
σης του Περιφερειακού Επιχειρησιακού Προγράμματος 
«Στερεά Ελλάδα» 2014-2020». 

10. Την με αριθ. πρωτ. 3087/20-09-2016 απόφαση του 
Περιφερειάρχη Στερεάς Ελλάδας με θέμα «Τροποποίη¬ 
ση της αριθμ. 1215/18-03-2015 (ΦΕΚ 608/Β/15-04-2015) 
απόφασης Συγκρότησης της Επιτροπής Παρακολούθη¬ 
σης του Περιφερειακού Επιχειρησιακού Προγράμματος 
«Στερεά Ελλάδα» 2014-2020». 

11. Την με αριθ. πρωτ. 4295/24-10-2017 εισήγηση της 
Ειδικής Υπηρεσίας Διαχείρισης ΕΠ Περιφέρειας Στερεάς 
Ελλάδας. 

12. Το γεγονός ότι από την έκδοση της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού αποφασίζουμε: 

Την τροποποίηση της αριθμ. 1215/18-03-2015 (ΦΕΚ 
608/Β/15-04-2015) Απόφασης Συγκρότησης της Επιτρο¬ 
πής Παρακολούθησης του Περιφερειακού Επιχειρησια¬ 
κού Προγράμματος «Στερεά Ελλάδα» 2014-2020 ως προς 
το Άρθρο 1, το οποίο αντικαθίσταται ως εξής: 

«Άρθρο 1 

Συγκρότηση της Επιτροπής Παρακολούθησης 
του Περιφερειακού Επιχειρησιακού Προγράμματος 
«Στερεά Ελλάδα» 2014-2020 

Συγκροτείται Επιτροπή Παρακολούθησης του Περιφε¬ 
ρειακού Επιχειρησιακού Προγράμματος «Στερεά Ελλά¬ 
δα» 2014-2020, αποτελούμενη από τους κάτωθι: 

I. Πρόεδρος της Επιτροπής Παρακολούθησης του Πε¬ 
ριφερειακού Επιχειρησιακού Προγράμματος «Στερεά 
Ελλάδα» 2014-2020 είναι ο Περιφερειάρχης Στερεάς 
Ελλάδας, ο οποίος αναπληρώνεται στα καθήκοντα του 
από Αντιπεριφερειάρχη που θα οριστεί με απόφαση του 
Περιφερειάρχη. 

II. Μέλη 1 της Επιτροπής Παρακολούθησης του Π.Ε.Π. 
«Στερεά Ελλάδα» 2014-2020 με δικαίωμα ψήφου είναι: 

(α) Εκπρόσωποι των αρχών διαχείρισης, συντονισμού 
και πιστοποίησης 

1.0 Γενικός Γραμματέας Δημοσίων επενδύσεων - ΕΣΠΑ 
του Υπουργείου Οικονομίας και Ανάπτυξης με αναπλη¬ 
ρωτή τον Προϊστάμενο της Εθνικής Αρχής Συντονισμού 
ΕΣΠΑ (ΕΑΣ). 

2.0 Προϊστάμενος της Ειδικής Υπηρεσίας Διαχείρισης 
ΕΠ Περιφέρειας Στερεάς Ελλάδας, με αναπληρωτή τον 
Προϊστάμενο της Μονάδας Α'της ιδίας υπηρεσίας. 

3. Εκπρόσωπος της Ειδικής Υπηρεσίας Συντονισμού 
της Εφαρμογής (ΕΥΣΕ) της Εθνικής Αρχής Συντονισμού 
ΕΣΠΑ (ΕΑΣ). _ 

1 Για τη σύνθεση της Επιτροπής Παρακολούθησης λαμβάνεται υπό¬ 
ψη ο Κανονισμός (ΕΕ) 240/2014 της Επιτροπής σχετικά με τον ευρω¬ 
παϊκό κώδικα δεοντολογίας για την εταιρική σχέση στο πλαίσιο των 
ευρωπαϊκών διαρθρωτικών και επενδυτικών ταμείων 


4. Εκπρόσωπος της Ειδικής Υπηρεσίας Συντονισμού 
και Παρακολούθησης Δράσεων Ευρωπαϊκού Κοινωνι¬ 
κού Ταμείου (ΕΥΣΕΚΤ) της Εθνικής Αρχής Συντονισμού 
ΕΣΠΑ (ΕΑΣ). 

5. Εκπρόσωπος της Ειδικής Υπηρεσίας Αρχή Πιστο¬ 
ποίησης και Εξακρίβωσης Συγχρηματοδοτούμενων 
Προγραμμάτων. 

(β) Εκπρόσωποι δημοσίων αρχών, ειδικών υπηρεσιών 
και επιτελικών δομών Υπουργείων και της ΜΟΔ 

6. Εκπρόσωποςτης Ειδικής Υπηρεσίας Διαχείρισης του 
Προγράμματος Αγροτικής Ανάπτυξης 2014-2020. 

7. Εκπρόσωποςτης Ειδικής Υπηρεσίας Διαχείρισης του 
Προγράμματος Αλιείας και Θάλασσας 2014-2020. 

8. Εκπρόσωποςτης Γενικής Γραμματείας Έρευνας και 
Τεχνολογίας. 

9. Εκπρόσωπος της Κεντρικής Μονάδας Κρατικών Ενι¬ 
σχύσεων (ΚΕΜΚΕ) του Υπουργείου Οικονομικών. 

10. Εκπρόσωποςτης Γενικής Γραμματέας Ισότητας των 
Φύλων του Υπουργείου Εσωτερικών. 

11. Εκπρόσωπος της Γενικής Γραμματείας Ψηφιακής 
Πολιτικής (ΓΓΨΠ). 

12. Εκπρόσωπος της ΜΟΔ ΑΕ. 

13. Εκπρόσωποςτου Υπουργείου Εσωτερικών (πρώην 
ΥπουργείοΔημόσιαςΤάξης και Προστασίαςτου Πολίτη). 

14. Εκπρόσωπος της Επιτελικής Δομής ΕΣΠΑ του 
Υπουργείου Οικονομίας και Ανάπτυξης, Τομέων Εμπο¬ 
ρίου και Προστασίας Καταναλωτή. 

15. Εκπρόσωπος της Επιτελικής Δομής ΕΣΠΑ του 
Υπουργείου Τουρισμού, Τομέα Τουρισμού. 

16. Εκπρόσωπος της Επιτελικής Δομής ΕΣΠΑ του 
Υπουργείου Εξωτερικών. 

17. Εκπρόσωπος της Επιτελικής Δομής ΕΣΠΑ του 
Υπουργείου Εσωτερικών. 

18. Εκπρόσωπος της Επιτελικής Δομής ΕΣΠΑ του 
Υπουργείου Ναυτιλίας και Νησιωτικής Πολιτικής. 

19. Εκπρόσωπος της Επιτελικής Δομής ΕΣΠΑ του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης, Τομέα Απασχόλησης και Κοινω¬ 
νικής Οικονομίας. 

20. Εκπρόσωπος της Επιτελικής Δομής ΕΣΠΑ του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης, Τομέα Κοινωνικής Αλληλεγγύης. 

21. Εκπρόσωπος της Επιτελικής Δομής ΕΣΠΑ του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης. 

22. Εκπρόσωποςτης Επιτελικής Δομής ΕΣΠΑ του Υπουρ¬ 
γείου Περιβάλλοντος και Ενέργειας, Τομέα Ενέργειας. 

23. Εκπρόσωπος της Επιτελικής Δομής ΕΣΠΑ του 
Υπουργείου Περιβάλλοντος και Ενέργειας, Τομέα Περι¬ 
βάλλοντος. 

24. Εκπρόσωπος της Επιτελικής Δομής ΕΣΠΑ του 
Υπουργείου Παιδείας, Έρευνας και Θρησκευμάτων, Το¬ 
μέα Παιδείας. 

25. Εκπρόσωπος της Επιτελικής Δομής ΕΣΠΑ του 
Υπουργείου Υγείας. 

26. Εκπρόσωπος της Επιτελικής Δομής ΕΣΠΑ του 
Υπουργείου Πολιτισμού και Αθλητισμού. 

27. Εκπρόσωπος της Επιτελικής Δομής ΕΣΠΑ του 
Υπουργείου Υποδομών και Μεταφορών, Τομέα Υποδο¬ 
μών και Μεταφορών. 

28. Εκπρόσωπος της Επιτελικής Δομής ΕΣΠΑ του 
Υπουργείου Ψηφιακής Πολιτικής, Τηλεπικοινωνιών και 
Ενημέρωσης, Τομέα Τεχνολογίας, Πληροφορικής και 
Επικοινωνιών. 

(γ) Εκπρόσωποι αυτοδιοίκησης, της Ένωσης Περιφε¬ 
ρειών Ελλάδας (ΕΝΠΕ) καιτης Κεντρικής Ένωσης Δήμων 
(ΚΕΔΕ). 

29. Εκπρόσωπος της Κεντρικής Ένωσης Δήμων Ελλά¬ 
δας (ΚΕΔΕ). 

30. Εκπρόσωπος της ΠΕΔ Στερεός Ελλάδας. 

31. Εκπρόσωπος της Ένωσης Περιφερειών Ελλάδας 
(ΕΝΠΕ). 

(δ) Εκπρόσωποι των οικονομικών και κοινωνικών εταί¬ 
ρων και των μη κυβερνητικών οργανώσεων 

32. Εκπρόσωπος του Περιφερειακού Επιστημονικού 
Συμβουλίου Έρευνας και Καινοτομίας. 

33. Εκπρόσωπος της Εθνικής Συνομοσπονδίας Ατόμων 
με Αναπηρία (ΕΣΑΜΕΑ). 

34. Εκπρόσωπος της Γενικής Συνομοσπονδίας Εργα¬ 
τών Ελλάδος (ΓΣΕΕ). 

35. Εκπρόσωπος της Γενικής Συνομοσπονδίας Επαγ- 
γελματιών Βιοτεχνών Εμπόρων Ελλάδας (ΓΣΕΒΕΕ). 

36. Εκπρόσωπος της Κεντρικής Ένωσης Επιμελητηρίων 
(ΚΕΕ). 

37. Εκπρόσωποςτου Συνδέσμου ΕλληνικώνΤουριστι- 
κών Επιχειρήσεων (ΣΕΤΕ). 

38. Εκπρόσωπος του Ξενοδοχειακού Επιμελητηρίου 
Ελλάδας (ΞΕΕ). 

39. Εκπρόσωπος του Τεχνικού Επιμελητηρίου Ελλάδος 
(ΤΕΕ). 

40. Εκπρόσωποςτου Οικονομικού Επιμελητηρίου Ελ¬ 
λάδος (ΟΕΕ). 

41. Εκπρόσωποςτου Γεωτεχνικού Επιμελητηρίου (ΓΕΩΤΕΕ). 

42. Εκπρόσωπος του Συνδέσμου Πληροφορικής & 
Επικοινωνιών Ελλάδος (ΣΕΠΕ). 

43. Εκπρόσωπος της Ελληνικής Ένωσης Νεοφυών Επι¬ 
χειρήσεων. 

44. Εκπρόσωπος της Ομοσπονδίας Εθελοντικών μη 
Κυβερνητικών Οργανώσεων. 

45. Εκπρόσωπος φορέων κοινωνικής οικονομίας. 

(ε) Εκπρόσωποι των ενδιάμεσων φορέων που διαχει¬ 
ρίζονται τμήματα του προγράμματος. 

46. Εκπρόσωποι Ενδιάμεσων Φορέων Διαχείρισης, εφό¬ 
σον εκδοθούν αποφάσεις εκχώρησης αρμοδιοτήτων. 

III. Στην Επιτροπή Παρακολούθησης του Περιφερει¬ 
ακού Επιχειρησιακού Προγράμματος «Στερεά Ελλάδα» 
2014-2020 συμμετέχουν χωρίς δικαίωμα ψήφου οι ακό¬ 
λουθοι: 

1. Εκπρόσωπος της Επιτροπής Δημοσιονομικού Ελέγ¬ 
χου (ΕΔΕΑ). 

2. Εκπρόσωπος της Γενικής Διεύθυνσης Δημοσίων 
Επενδύσεων. 

3. Εκπρόσωποι της Ευρωπαϊκής Επιτροπής. 

4. Εκπρόσωπος της ΕυρωπάίκήςΤράπεζας Επενδύσεων. 

5. Εκπρόσωποι των Ειδικών υπηρεσιών της Εθνικής 
Αρχής Συντονισμού. 

6. Εκπρόσωποι των Ομάδων Τοπικής Δράσης (ΟΤΔ) 
για προγράμματα Τοπικής Ανάπτυξης με Πρωτοβουλία 
Τοπικών Κοινοτήτων (ΤΑΠΤΟΚ). 


7. Εκπρόσωπος της Ειδικής Υπηρεσίας Διαχείρισης 
των ΕΠ του στόχου Ευρωπαϊκής Εδαφικής Συνεργασίας. 

8. Εκπρόσωποςτης Γενικής Γραμματείας Καταπολέμη¬ 
σης της Διαφθοράς / ΑΓΈ05. 

IV. Τα μέλη της Επιτροπής Παρακολούθησης, σε πε¬ 
ρίπτωση απουσίας ή κωλύματος, αναπληρώνονται από 
τους αναπληρωτές τους. Κάθε φορέας που εκπροσωπεί¬ 
ται στην Επιτροπή Παρακολούθησηςτου Π.Ε.Π. «Στερεά 
Ελλάδα» 2014-2020 ορίζει εγγράφως και γνωστοποιεί 
στην Ειδική Υπηρεσία Διαχείρισης του ΕΠ Περιφέρειας 
Στερεάς Ελλάδας τον εκπρόσωπο και τον αναπληρωτή 
του, δηλώνοντας αντίστοιχα και τις ηλεκτρονικές διευ¬ 
θύνσεις επικοινωνίας, οι οποίες θα χρησιμοποιηθούν 
για την πρόσβαση στην επιχειρησιακή πλατφόρμα «ΔΙ¬ 
ΑΥΛΟΣ». Η ίδια διαδικασία ακολουθείται κάθε φορά που 
υπάρχει αντικατάσταση εκπροσώπου. Σε περίπτωση κω¬ 
λύματος και του αναπληρωματικού μέλους για συμμετο¬ 
χή σε κάποια συνεδρίαση της Επιτροπής Παρακολούθη¬ 
σης, δύναται να ορίζεται εξουσιοδοτημένο πρόσωπο για 
συμμετοχή στη συγκεκριμένη συνεδρίαση. 

V. Στις συνεδριάσεις της Επιτροπής Παρακολούθησης 
μπορούν να προσκαλούνται μη μόνιμα μέλη, όπως ειδι¬ 
κοί επιστήμονες ή εμπειρογνώμονες. Επίσης, δύνανται να 
συμμετέχουν ως παρατηρητές στελέχη των Υπουργείων, 
της Περιφέρειας, των Δήμων και λοιπών φορέων.» 

Κατά τα λοιπά η αριθμ. 1215/18-03-2015 (ΦΕΚ 608/ 
Β'/15-04-2015) απόφαση του Περιφερειάρχη Στερεάς 
Ελλάδας παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 25 Οκτωβρίου 2017 
Ο Περιφερειάρχης 
ΚΩΝΣΤΑΝΤΙΝΟΣ ΜΠΑΚΟΓΙΑΝΝΗΣ 


Αριθμ. 3127 _ (4) 

Ένταξη διοικητικού υπαλλήλου με σχέση εργα¬ 
σίας ιδιωτικού δικαίου αορίστου χρόνου σε συ- 
νιστώμενη, με μετατροπή της θέσης που κατέχει, 
οργανική θέση ιδιωτικού δικαίου αορίστου χρό¬ 
νου, κατηγορίας Ειδικού Τεχνικού Εργαστηριακού 
Προσωπικού (Ε.Τ.Ε.Π.) του Α.Ε.Ι. Πειραιά Τ.Τ., κατ' 
εφαρμογή του άρθρου 66 του ν. 4415/2016, όπως 
αντικαταστάθηκε με το άρθρο 20 του ν. 4452/2017. 

Ο ΠΡΥΤΑΝΗΣ ΤΟΥ ΑΝΩΤΑΤΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ ΠΕΙΡΑΙΑΤΕΧΝΟΛΟΓΙΚΟΥΤΟΜΕΑ 

Έχοντας υπόψη: 

1. Τις διατάξεις του άρθρου 29 του ν. 4009/2011 (Φ.Ε.Κ. 
195/τ.Α'/06-06-2011) «Δομή, λειτουργία διασφάλιση της 
ποιότητας των σπουδών και διεθνοποίηση των Ανώτα¬ 
των Εκπαιδευτικών Ιδρυμάτων», όπως τροποποιήθηκε, 
συμπληρώθηκε και ισχύει σήμερα, 

2. Τις διατάξεις του άρθρου 28 παρ. 4 του ν. 4305/2014 
(Φ.Ε.Κ. 237/τ.Α'/31 -10-2014) «Ανοικτή διάθεση και περαι¬ 
τέρω χρήση εγγράφων, πληροφοριών και δεδομένων 
του δημόσιου τομέα,τροποποίηση του ν. 3448/2006 (Α'57), 
προσαρμογή της εθνικής νομοθεσίας στις διατάξειςτης 
Οδηγίας 2013/37/ΕΕ του Ευρωπαϊκού Κοινοβουλίου και 
του Συμβουλίου, περαιτέρω ενίσχυση της διαφάνειας, 
ρυθμίσεις θεμάτων Εισαγωγικού Διαγωνισμού Ε.Σ.Δ.Δ.Α. 
και άλλες διατάξεις», 

3. Τις διατάξεις του ν. 4354/2015 (Φ.Ε.Κ. 176/τΑ'/16-12-2015) 
«Διαχείριση των μη εξυπηρετούμενων δανείων, μι- 
σθολογικές ρυθμίσεις και άλλες επείγουσες διατάξεις 
εφαρμογής της συμφωνίας δημοσιονομικών στόχων και 
διαρθρωτικών μεταρρυθμίσεων», 

4. Τις διατάξειςτου ν. 4369/2016 (Φ.Ε.Κ. 33/τ.Α'/27-02-2016) 
«Εθνικό Μητρώο Επιτελικών Στελεχών Δημόσιας Διοί¬ 
κησης, βαθμολογική διάρθρωση θέσεων, συστήματα 
αξιολόγησης, προαγωγών και επιλογής προϊσταμένων 
(διαφάνεια- αξιοκρατία και αποτελεσματικότητα της 
Δημόσιας Διοίκησης) και άλλες διατάξεις», 

5. Τις διατάξεις του άρθρου 27 παρ. 3 του ν. 4386/2016 
(Φ.Ε.Κ. 83/τ.Α'/11 -05-2016) «Ρυθμίσεις για την έρευνα και 
άλλες διατάξεις», 

6. Τις διατάξειςτου άρθρου 66 του ν. 4415/2016 (Φ.Ε.Κ. 
159/τ.Α'/06-09-2016) «Ρυθμίσεις για την ελληνόγλωσση 
εκπαίδευση, τη διαπολιτισμική εκπαίδευση και άλλες 
διατάξεις», όπως αντικαταστάθηκε με την παρ. 1 του 
άρθρου 20 του ν. 4452/2017 (Φ.Ε.Κ. 17/τ.Α'/15-02-2017) 
«Ρύθμιση θεμάτων του Κρατικού Πιστοποιητικού Γλωσ¬ 
σομάθειας, της Εθνικής Βιβλιοθήκης της Ελλάδας και 
άλλες διατάξεις», 

7. Τιςδιατάξειςτου ν. 4485/2017 (Φ.Ε.Κ. 114/04-08-2017 τ,Α') 
«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις», 

8. Τις διατάξεις του ΚΕΦΑΛΑΙΟΥ Γ' του ν. 4472/2017 
(Φ.Ε.Κ. 74/19-05-2017 τ.Α') «Συνταξιοδοτικές διατάξεις 
Δημοσίου και τροποποίηση διατάξεων του ν. 4387/2016, 
μέτρα εφαρμογής των δημοσιονομικών στόχων και με¬ 
ταρρυθμίσεων, μέτρα κοινωνικής στήριξης και εργασια¬ 
κές ρυθμίσεις, Μεσοπρόθεσμο Πλαίσιο Δημοσιονομικής 
Στρατηγικής 2018-2021 και λοιπές διατάξεις», 

9. Τη με αριθμ. πρωτ. 1319/28-07-2017 αίτηση του 
Αντωνίου Τσικριτσή, με τα συνημμένα δικαιολογητι- 
κά, αναφορικά με αίτημα ένταξης του στην κατηγορία 
Ε.Τ.Ε.Π.στοΤμήμα Πολιτικών Μηχανικών Τ.Ε. της Σχολής 
Τεχνολογικών Εφαρμογών, σύμφωνα με το άρθρο 66 
του ν. 4415/2016, όπως αντικαταστάθηκε με το άρθρο 
20 του Ν. 4452/2017, 

10. Την αριθμ. 14/06-10-2017 (θέμα 6ο) πράξη της Συ¬ 
νέλευσης του Τμήματος Πολιτικών Μηχανικών Τ.Ε. της 
ΣχολήςΤεχνολογικών Εφαρμογών, μετην οποία ορίστηκε 
Τριμελής Επιτροπή για την εξέταση της αίτησης του Αντω¬ 
νίου Τσικριτσή για ένταξη του στην κατηγορία Ε.Τ.Ε.Π., 

11. Τη με αριθμ. 1804/10-10-201 7 ομόφωνα θετική 
εισηγητική έκθεση της Τριμελούς Επιτροπής, 

12. Τη με αριθμ. 15/11 -10-2017 (θέμα 1 ο) πράξη της 
Συνέλευσης του Τμήματος Πολιτικών Μηχανικών Τ.Ε., 
στην οποία διατυπώνεται η κατά πλειοψηφία σύμφωνη 
γνώμη των μελών της, για την ένταξη του Αντωνίου Τσι- 
κριτσή στην κατηγορία Ε.Τ.Ε.Π., 


13. Τα στοιχεία του προσωπικού μητρώου του Αντω¬ 
νίου Τσικριτσή, 

14. Τις διατάξεις του π.δ. 122/1999 «Οργανισμός διοικητι¬ 
κών υπηρεσιών Τ.Ε.Ι. Πειραιά» (Φ.Ε.Κ. 127/22-06-1999 τ.Α'), 
όπως ισχύει σήμερα, 

15. Την αριθμ. 2108/20-07-2016 απόφαση της Συνέ¬ 
λευσης του Α.Ε.Ι. Πειραιά Τ.Τ. «Ρύθμιση θεμάτων Οργα¬ 
νισμού του Ανώτατου Εκπαιδευτικού Ιδρύματος Πειραιά 
ΤεχνολογικούΤομέα», όπως αντικαταστάθηκε και ισχύει 
σήμερα, 

16. Τις διατάξεις του Εσωτερικού Κανονισμού του Τ.Ε.Ι. 
Πειραιά (Φ.Ε.Κ. 3257/20-12-2013 τ.Β'), 

17. Την τροποποίηση του Εσωτερικού Κανονισμού 
τουΤ.Ε.Ι. Πειραιά, όσον αφορά στον τίτλο του Ιδρύματος 
(Φ.Ε.Κ. 3681/31-12-2014 τ.Β'), 

18. Το γεγονός ότι δεν υφίσταται κενή οργανική θέση 
με σχέση εργασίας ιδιωτικού δικαίου αορίστου χρόνου 
στην κατηγορία του Ειδικού Τεχνικού Εργαστηριακού 
Προσωπικού (Ε.Τ.Ε.Π.) στο Α.Ε.Ι. ΠειραιάΤ.Τ., 

19. Το γεγονός ότι με την παρούσα διαπιστωτική 
πράξη δεν προκαλείται δαπάνη σε βάρος του κρατικού 
προϋπολογισμού, 

20. Τη με αριθμ. 6/29-03-2013 (Φ.Ε.Κ. 170/τ.Υ.Ο.Δ.Δ./ 
17-04-2013) πράξη του Συμβουλίου Διοίκησης τουΤ.Ε.Ι. 
Πειραιά, 

21. Τη με αριθμ. πρωτ. 58681 /Ε5/26-04-2013 απόφαση 
του Υπουργού Παιδείας και θρησκευμάτων, Πολιτισμού 
και Αθλητισμού, με την οποία διαπιστώθηκε ο διορισμός 
του Προέδρου του Τ.Ε.Ι. Πειραιά, σύμφωνα με τις διατά¬ 
ξεις του ν. 4009/2011, όπως ισχύουν, 

22. Τη με αριθμ. 10/26-10-2015 (Φ.Ε.Κ. 781/τ.Υ.Ο.Δ.Δ./ 
03-11 -2015) πράξη του Συμβουλίου Διοίκησης του Α.Ε.Ι. 
Πειραιά Τ.Τ., 

23. Τις διατάξεις της παρ. 1 του άρθρου 2του Μέρους 
Β'του ν. 4473/2017 (Φ.Ε.Κ. 78/30-05-2017 τ.Α'), σύμφωνα 
με τις οποίες παρατάθηκε η θητεία του Προέδρου του 
Ιδρύματος, Λάζαρου Βρυζίδη μέχρι 30-11-2017, διαπι¬ 
στώνουμε: 

Εντάσσουμε τον Αντώνιο Τσικριτσή του Αθανασίου, 
ο οποίος υπηρετεί σε οργανική θέση διοικητικού προ¬ 
σωπικού (Δ.Π.), με σχέση εργασίας ιδιωτικού δικαίου 
αορίστου χρόνου, κατηγορίας ΤΕ ειδικότητας Πληρο¬ 
φορικής με βαθμό Α' και Μ.Κ. 9, σε συνιστώμενη - με 
μετατροπή και αντίστοιχη κατάργηση της ως άνω ανα- 
φερόμενης θέσης που κατέχει - οργανική θέση ιδιωτι¬ 
κού δικαίου αορίστου χρόνου, κατηγορίας Ειδικού Τε¬ 
χνικού Εργαστηριακού Προσωπικού (Ε.Τ.Ε.Π.), στοΤμήμα 
Πολιτικών Μηχανικών Τ.Ε. της Σχολής Τεχνολογικών 
Εφαρμογών του Ιδρύματος, διότι έχει τις προϋποθέσεις 
που προβλέπονται στο εδάφιο α'του άρθρου 66 του 
ν. 4415/2016, όπως αντικαταστάθηκε με την παρ. 1 του 
άρθρου 20 του ν. 4452/2017. 

Με την παρούσα διαπιστωτική πράξη δεν προκαλείται 
δαπάνη σε βάρος του κρατικού προϋπολογισμού. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 23 Οκτωβρίου 2017 
Ο Πρύτανης 
ΛΑΖΑΡΟΣ ΒΡΥΖΙΔΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























